**VÁLLALKOZÁSI KERETSZERZŐDÉS**

**TERVEZET**

amely létrejött egyrészrőlaz **Eszterházy Károly Egyetem** (a továbbiakban: **Megrendelő**)

|  |  |
| --- | --- |
| székhely: | 3300 Eger, Eszterházy tér 1. |
| intézményi azonosító: | F10955 |
| törzskönyvi nyilvántartási szám: | 834489 |
| egységes statisztikai számjel: | 15834481-8542-312-10 |
| adószám: | 15834481-2-10 |
| bankszámlaszám: | 10035003-00336121-00000000 |
| képviseli: | Dr. Liptai Kálmán rektor és Lengyel Péter kancellár |

másrészről a **……...** (a továbbiakban: **Vállalkozó**)

|  |  |
| --- | --- |
| székhely: |  |
| cégjegyzékszám: |  |
| adószám: |  |
| bankszámlaszám: |  |
| képviseli: |  |

(Megrendelő és Vállalkozó a továbbiakban együttesen: Szerződő Felek vagy Felek) között az alulírott helyen és napon az alábbi feltételekkel.

**Előzmények**

Felek rögzítik, hogy Megrendelő pályázatot (a továbbiakban: "Pályázat, vagy Projekt") nyújtott be az EFOP-3.1.2-16-2016-00001 azonosító számú - A köznevelés módszertani megújítása a végzettség nélküli iskolaelhagyás csökkentése céljából - Komplex Alapprogram bevezetése a köznevelési intézményekben megnevezésű projektekben.

A Felek kifejezetten kijelentik, és tudomásul veszik, hogy jelen szerződés megkötésére a Projekt keretei között kerül sor. Jelen szerződés keretében történő valamennyi joggyakorlásra és kötelezettségteljesítésre, az együttműködés valamennyi formájára a projekt Pályázati Felhívása, Pályázati Útmutatója, Támogatói Okirata és egyéb Projekt feltételek, kikötések és korlátozások (a továbbiakban: "projektdokumentáció") között kerül sor. Vállalkozó köteles a projektdokumentáció valamennyi rendelkezését betartani, abban az esetben is, ha a Megrendelő jelen szerződésben, vagy egyéb módon nem hívja fel Vállalkozó figyelmét valamely előírásra. Megrendelő a projektdokumentációt elektronikus úton bocsátja rendelkezésre, illetve az eredeti példány Megrendelő székhelyén megtekinthető.

Fentiekre tekintettel Megrendelő „**Nyomdai szolgáltatások beszerzése az EFOP-3.1.2-16-2016-00001 számú projekt keretében”** tárgyban a közbeszerzésekről szóló 2015. évi CXLIII. törvény (a továbbiakban: Kbt.) Második Része szerinti nyílt közbeszerzési eljárást indított.

Megrendelő a közbeszerzési eljárásban benyújtott ajánlato(ka)t megvizsgálta, egymással összevetette. Megrendelő a közbeszerzési eljárás alapján hozott döntése szerint nyertes ajánlattevőként a jelen szerződést aláíró Vállalkozót nevezte meg az alábbi értékelési szempontok alapján:

Mindösszesen nettó ár (Ft): ……………….

Az alkalmasság igazolására megnevezett szakember neve és többlet szakmai tapasztalata (hónap): …………

Hibás termékek kijavításának, pótlásának, cseréjének időtartama (min: 1 munkanap, max: 5 munkanap): ….. munkanap

A szerződéses feladatok részletes tartalmát a tárgyban lefolytatott közbeszerzési eljárás Eljárást megindító felhívása és kapcsolódó Közbeszerzési Dokumentumok, a nyertes ajánlattevő ajánlata, továbbá az ajánlatkérő által esetlegesen nyújtott kiegészítő információk határozzák meg. Felek kifejezetten rögzíteni kívánják, hogy a fent említett közbeszerzési eljárás során keletkezett valamennyi dokumentum a jelen szerződés elválaszthatatlan részét képezi, ideértve különösen, de nem kizárólagosan az eljárást megindító felhívást, a közbeszerzési dokumentációt, kiegészítő tájékoztatást (adott esetben), valamint a Vállalkozó által beadott ajánlat anyagát is. Az ezen dokumentációkban foglaltak a jelen szerződésben foglaltakkal egyezően kötelező érvényűek a felekre nézve abban az esetben is, ha valamely rendelkezésüket a jelen szerződés nem vagy nem teljes mértékben tartalmazza. Amennyiben a jelen szerződés, illetőleg a közbeszerzési eljárás keretében keletkezett valamely dokumentum tartalma között ellentét merülne fel, úgy a felek jogviszonyában mindig az ezen ellentétes rendelkezések közül a Megrendelőre nézve kedvezőbb rendelkezést kell alkalmazni.

Vállalkozó a jelen szerződés aláírásával kijelenti, hogy a szolgáltatás nyújtására vonatkozó, a szerződéskötést megelőző közbeszerzési eljárásban a Vállalkozói feladatokkal kapcsolatban az ajánlattevők rendelkezésére bocsátott dokumentumokat, a Megrendelő követelményeit megismerte, azok tartalmát elfogadta, az eljárás során az elvégzendő szolgáltatással kapcsolatban további információ kérésére vonatkozó lehetőségével tisztában volt, minden az ajánlattételhez szükséges választ, információt megkapott, a szerződés rendelkezéseit mindezekre is tekintettel magára nézve kötelezőnek elfogadja.

Felek kötelezik magukat arra, hogy jelen szerződés teljesítése során mindenkor figyelemmel lesznek egymás érdekeire és lehetőségeire. Kifejezik arra vonatkozó álláspontjukat, hogy a magas színvonalú feladatellátás mindkét fél alapelve és közös érdeke.

**1. A szerződés tárgya és időtartama**

Keretszerződés időtartama: Felek a keretszerződést mindkét fél által történő aláírását követő naptól 2021. augusztus 31. napjáig, vagy a nettó 256.968.504 Ft +ÁFA keretösszeg kimerüléséig kötik.

Felek rögzítik, hogy a jelen Keretszerződés alapján leadott eseti megrendelések szerződésszerű teljesítésének időtartama nem haladhatja meg a jelen keretszerződés időtartamát.

Szerződés tárgya: Eseti, nyomdai munkák megrendelése a közbeszerzési eljárás ajánlattételi felhívásában és dokumentumaiban foglaltak alapján a Megrendelő részére megrendelésenként a konkrét megrendelés tekintetében kibocsátott eseti megrendelés alapján. Vállalkozó tudomásul veszi, hogy a közbeszerzési dokumentumokban meghatározott mennyiségek tájékoztató jellegűek, Megrendelő jogosult a nettó 256.968.504 Ft +ÁFA keretösszegtől a szerződés teljesítése során -30%-os mértékben eltérni és a keretösszeg teljes lehívására a szerződés keretjellegéből eredően a Megrendelő nem köteles.

A keretösszeg lehívásának mértéke a Megrendelő egyedi igényeinek függvénye. A Vállalkozó tudomásul veszi, hogy az eseti megrendelések tartalma előre nem határozható meg, csak a konkrét megrendelés során. Eseti megrendelésenként a minimális rendelési mennyiség: egy adott tétel megrendelése esetén az ahhoz megadott minimális rendelési mennyiség. Vállalkozó elfogadja, hogy a megadott mennyiségek megrendelésének esetleges elmaradásából eredően semmiféle igényt nem támaszthat a Megrendelővel szemben.

**2. A teljesítés feltételei**

2.1. A Megrendelő az 1. pontban említettek szerint a szerződés tárgyát képező termékek nyomtatását eseti megrendelések formájában rendeli meg a Vállalkozótól.

2.2. Az eseti megrendelések leadása

* + 1. Az eseti megrendelés formanyomtatványát a jelen Keretszerződés melléklete tartalmazza. Megrendelő az eseti Megrendelést a formanyomtatvány hiánytalan kitöltésével, elektronikus levél útján adja le.
    2. A Megrendelő kizárólag a jelen Keretszerződésben kapcsolattartóként megjelölt személyektől küldött e-mail útján tud érvényesen eseti megrendelést leadni.
    3. A Megrendelő az eseti megrendelést a Vállalkozó alábbi e-mail-címére köteles megküldeni: ………………………..
    4. Az eseti megrendelést Vállalkozó köteles annak megérkezésétől számított 1 munkanapon belül írásban visszaigazolni. A visszaigazolás elmulasztása a szállítási határidőt nem érinti, az eseti megrendelést – amennyiben a Vállalkozó visszaigazolást nem küld Megrendelő részére – annak megküldését követő második munkanapon visszaigazoltnak kell tekinteni.
    5. Felek jogosultak a másik Fél előzetes értesítése mellett a jelen szerződésben meghatározott kapcsolattartók személyét és elérhetőségi adatait módosítani. Felek rögzítik, hogy a jelen pont szerinti változtatás nem minősül szerződésmódosításnak. Az adatokban bekövetkezett módosulást követően a felek haladéktalanul kötelesek egymást erről tájékoztatni.

2.3. Vállalkozó kötelezi magát arra, hogy az eseti megrendelések szerinti tételeket a megrendelésekben foglalt mennyiségben, választékban és méretben az eseti megrendelésben meghatározott, anyagküldéstől számított 5-10 napon belül szállítja le. A szállítási határidőt Felek megrendelésenként, előzetesen egyeztetik.

Vállalkozó Megrendelővel történő egyeztetést követően előteljesítésre jogosult.

2.4. A megrendelésnek megfelelő szállítás a felek egyező megállapodása szerint akkor történik meg szabályszerűen, ha a Vállalkozó vagy az általa igénybe vett Fuvarozó az árukat tartalmazó egyes szállítmányokat a Vállalkozó kockázatára a teljesítési helyre leszállítja (leszállíttatja) és a küldeményt csomagolási egységenként átszámolva a lehívásban megjelölt személy részére mennyiségileg átadta.

2.5. A Vállalkozó köteles a szállítás pontos időpontját a tervezett szállítási idő előtt min. 48 órával Megrendelő részére írásban jelezni. A leszállítás hétköznapokon 8.00-16.00 óráig terjedő időszakban lehetséges. Az egyeztetés hiánya vagy az egyeztetett időponttól eltérő szállítás esetén Megrendelő nem köteles az árut átvenni. A teljesítés helye: 3300 Eger, Eszterházy tér 1.

Vállalkozó a megrendelt termékeket a teljesítés helyén a rakodásra alkalmas pontig köteles leszállítani és ott az árut a szállítóeszközről lerakni. A megrendelt termékek további mozgatása, elhelyezése, szétosztása a Vállalkozónak nem kötelessége. A Megrendelő 1 fő képviselője a megadott időpontban köteles a teljesítési helyen tartózkodni és a leszállított árut átvenni, jelen szerződésben foglaltak szerint.

* 1. Megrendelő képviselője az átvételt megtagadhatja, amennyiben a Vállalkozó hibásan teljesít, különösen, ha
  + a termékhez nem csatoltak szállítólevelet,
  + a szállítólevélben feltüntetett adatok nem felelnek meg a kapcsolódó megrendelésben foglaltaknak,
  + nem megfelelő a kiszerelés, vagy a csomagolás (pl. sérült)
  + nem a teljes adott megrendelésen belüli mennyiség kerül leszállításra,
  + nem a megrendelt típusú termék kerül átadásra.

2.7. Amennyiben az átvétel a jelen pont alapján megtagadására kerül sor, úgy arról jegyzőkönyvet kell felvenni, majd a Vállalkozóak haladéktalanul vissza kell szállítania az árut a saját költségén. Megrendelő ebben az esetben saját döntése szerint jogosult a hibásan teljesítő Vállalkozót felszólítani a megrendelés szerződés szerinti teljesítésére, a termékek pótlására, cseréjére. Amennyiben a hibásan teljesítő Vállalkozót a Megrendelő felszólítja a megfelelő teljesítésre, az köteles a megrendelésnek ….. munkanapon (a nyertes ajánlatban foglaltak szerint) belül eleget tenni. Amennyiben ennek nem tesz eleget a megadott határidőben, úgy az megalapozza a Megrendelő kötbérigényét.

2.8. A Vállalkozó által nyomtatott termékeknek meg kell felelniük az ajánlattétel során megadott specifikációnak, valamint azoknak a szakmai jellemzőknek/paramétereknek, melyek a hivatkozott közbeszerzési eljárás során az ajánlathoz csatolt specifikációban szerepelnek.

2.9. Megrendelő a nyomdai termékeket kizárólag szállítólevéllel vesz át. A szállítólevélnek a következőket tartalmaznia kell:

* Megrendelő rendelési száma
* a kiadvány pontos megnevezése
* a kiadvány mennyisége, súlya (kg)
* az egységcsomagok mennyisége

2.10. Vállalkozó köteles gondoskodni az eseti megrendelés alapján előállított termékek megfelelő, egységcsomagba történő csomagolásáról.

Az egységcsomag jellemző súlya 4–8 kg/csomag. Az egy csomagba kerülő termék darabszámot az eseti megrendelés tartalmazza. Az egységcsomag csomagolóanyagát (papír vagy fólia) Vállalkozó határozza meg.

Az egységcsomagokat a Vállalkozó szabványos raklapon köteles elhelyezni, a raklapot pedig köteles mozgás- és sérülésbiztosan körbefóliázni. Egy raklapon csak egyféle terméket lehet elhelyezni. A raklapot Megrendelő visszaszolgáltatja. A raklapot a tartalmára utaló fedőlappal kell ellátni.

2.11. A csomagolásnak alkalmasnak kell lennie arra, hogy a termékek épségét a fuvarozás és a tárolás időtartama alatt megóvja. A minőség megvizsgálás helye a teljesítés helye. A Megrendelő a leszállított termék mennyiségi, minőségi átvételét folyamatosan végzi. A Vállalkozó vállalja, hogy a szerződés teljesítésének időtartama alatt folyamatosan rendelkezésre áll, konzultációs lehetőséget biztosít.

2.12. Egyetértenek a szerződő felek abban, hogy a szállításból, illetve fuvarozásból eredő hibákkal kapcsolatban a Megrendelő a teljesítés megtörténtétől számított 6 munkanapon belül jogosult a Vállalkozóval szemben fellépni. Az egyéb minőségi hibákkal vagy a mennyiségi eltérésekkel, hiányokkal kapcsolatos igényeket a Megrendelő azok észlelését követő 6 munkanapon belül bármikor kifogás tárgyává teheti a Vállalkozónál. Megrendelő a kifogás kivizsgálására köteles az átvett termékeket a Vállalkozó rendelkezésére bocsátani, vagy a Vállalkozó képviselőit a vitatott termék vizsgálatába bevonni. Megrendelő a kifogás kivizsgálása érdekében köteles az átvett termékeket a Vállalkozó rendelkezésére bocsátani és a reklamációval kapcsolatos minden információt és adatot megadni. Felek a vizsgálatról jegyzőkönyvet vesznek fel.

Amennyiben a Megrendelő minőségi kifogása alapos, a Vállalkozó a hibás termékek megvizsgálásától számított 24 órán belül arról is köteles nyilatkozni, hogy további …. munkanapon (nyertes ajánlatban foglaltak szerint) belül eleget tud-e tenni a Megrendelő által jogszerűen választott szavatossági igénynek. Amennyiben a Megrendelő kicserélést vagy kijavítást, pótlást választja, és ezt a Vállalkozó visszaigazolja, akkor a szavatossági igénynek … munkanapos határidőn belül (nyertes ajánlatban foglaltak szerint) köteles maradéktalanul eleget tenni.

2.13. Felek a jelen szerződés teljesítése során a jóhiszeműség és tisztesség követelményének megfelelően, egymással kölcsönösen együttműködve kötelesek eljárni, a jogszabályokat, szabályzatokat és egyéb szakmai szabályokat betartani, illetve az érdekkörükben eljáró harmadik személyekkel is betartatni.

2.14. Vállalkozó és alkalmazottai az áruszállítás céljából Megrendelő területeire a teljesítéshez szükséges időre – adott esetben a mindenkori házirend betartása mellett – belépési joggal rendelkeznek azzal, hogy Megrendelő előzetesen leadott lista alapján biztosítja a dolgozók és a gépjárművek szabad bejutását Vállalkozó részére.

**3. A Vállalkozó jogai és kötelezettségei**

3.1. Felek rögzítik, hogy Vállalkozó jelen szerződés aláírásával a szerződés tárgyának az elvárható legmagasabb szakmai színvonalon történő teljesítésére vállalt kötelezettséget.

3.2. Vállalkozó, mint nyertes ajánlattevő ajánlata benyújtásával illetve jelen szerződés aláírásával kijelenti, hogy a szolgáltatás teljesítéséhez szükséges és igazolt végzettséggel, szakértelemmel, műszaki-technikai felszereltséggel és szakember-háttérrel rendelkezik és azt a teljesítés teljes időtartama alatt a szerződésszerű teljesítés érdekében biztosítja. A Vállalkozó kijelenti, hogy képes a jelen szerződésben foglalt feltételek szerint digitális formában megkapott anyagról történő nyomdai kivitelezésre.

Vállalkozó kötelezettséget vállal arra, hogy a nyertes ajánlat felolvasólapján foglaltak szerinti … hónap többlet szakmai tapasztalattal rendelkező, alábbi szakember részt fog venni a teljesítésben: ………………………… (neve)

3.3. A Vállalkozó köteles a Megrendelőt minden olyan körülményről haladéktalanul tájékoztatni, mely a szerződésszerű teljesítést akadályozhatja vagy veszélyeztetheti. Az értesítés elmulasztásából eredő károk a Vállalkozót terhelik.

3.4. A teljesítéshez szükséges műszaki-technikai feltételek biztosítása Vállalkozó feladata.

3.5. Az illetékes ellenőrző szervek ellenőrzési tevékenysége során Vállalkozó a Megrendelővel történő teljes körű együttműködésre köteles.

3.6. A Vállalkozó szavatol azért, hogy a tevékenységének eredményeként megvalósult valamennyi szolgáltatás a hatályos jogszabályoknak és szakmai előírásoknak megfelel, továbbá rendelkezik az ehhez szükséges engedéllyel. A Vállalkozó az általa elvégzett tevékenység szakszerűségéért teljes felelősséget vállal.

3.7. A Vállalkozó szavatol azért, hogy a jelen szerződés megkötése illetve teljesítése nem sérti harmadik személy jogait, továbbá azért, hogy az általa felhasznált szellemi alkotások jelen szerződés teljesítése során jogszerűen kerültek felhasználásra.

3.8. A nyomdai előkészítés során létrejövő termék, annak valamennyi része, a nyomdai kivitelezésekhez, gyártási folyamatokhoz alapul szolgáló filmanyag és digitális verzió Megrendelő kizárólagos tulajdonát képezi, illetve Megrendelőt illeti annak teljes körű, mindenre kiterjedő (különösen többszörözés, átdolgozás, bel-és külföldön történő felhasználás, képi rögzítés, elektronikus rögzítés, felhasználási engedély adása harmadik személynek) kizárólagos felhasználási joga.

3.9. A teljesítés alapjául szolgáló műveket tartalmazó és egyéb nyomdai állományokat a Megrendelő bocsátja a Vállalkozó rendelkezésére.

E célból a Vállalkozó köteles a jelen keretszerződés aláírásától számított 5 munkanapon belül megfelelő elektronikus tárhelyet, és ahhoz a Megrendelő számára működő hozzáférést biztosítani. A tárhelynek a jelen keretszerződés időtartama alatt folyamatosan elérhetőnek kell lennie.

A Megrendelő az állományokat köteles a Vállalkozó által biztosított tárhelyre feltölteni, legkésőbb az adott termékre vonatkozó eseti megrendelést követő munkanapon.

Megrendelő szavatol azért, hogy az általa a Vállalkozó részére átadott művek többszörözésére és terjesztésére megfelelő felhasználási engedéllyel rendelkezik.

3.10. **Alvállalkozók, közreműködők és szakemberek:** A jelen szerződés alkalmazásában alvállalkozó alatt a Kbt. 3. § 2. alpontja szerinti fogalom értendő, míg közreműködő alatt a hivatkozott alvállalkozói fogalom körébe nem tartozó, de a jelen szerződés szerinti kötelezettségek teljesítéséhez vagy jog gyakorlásához igénybe vett harmadik személy értendő. A jelen szerződés alkalmazásában szakember alatt olyan természetes személy értendő, aki a Vállalkozó ajánlatában – a Kbt. 65. § (1) bekezdés b)-c) pontja szerinti alkalmassági követelmény(ek)nek való megfelelésül – került megnevezésre, mint a jelen szerződés teljesítésébe bevonni kívánt személy.

Vállalkozó a jelen szerződést saját maga és/vagy alvállalkozó(k) illetve közreműködő(k) bevonásával köteles teljesíteni. Vállalkozó alvállalkozó(k) illetve közreműködő(k) bevonása esetén is teljes körűen és közvetlenül felelős Megrendelő felé a jelen szerződésben foglalt kötelezettségek teljesítéséért.

A Kbt. 138. § (2) bekezdése alapján a Vállalkozó a teljesítéshez az alkalmasságának igazolásában részt vett szervezetet a Kbt. 65. § (7) bekezdése szerint az eljárásban bemutatott kötelezettségvállalásnak megfelelően, valamint a Kbt. 65. § (9) bekezdésében foglalt esetekben és módon köteles igénybe venni, valamint köteles a teljesítésbe bevonni az alkalmasság igazolásához bemutatott szakembereket. E szervezetek vagy szakemberek bevonása akkor maradhat el, vagy helyettük akkor vonható be más (ideértve az átalakulás, egyesülés, szétválás útján történt jogutódlás eseteit is), ha a Vállalkozó e szervezet vagy szakember nélkül vagy a helyette bevont új szervezettel vagy szakemberrel is megfelel – amennyiben a közbeszerzési eljárásban az adott alkalmassági követelmény tekintetében bemutatott adatok alapján az ajánlatkérő szűkítette az eljárásban részt Megrendelő gazdasági szereplők számát, az eredeti szervezetekkel vagy szakemberrel egyenértékű módon megfelel – azoknak az alkalmassági követelményeknek, amelyeknek a Vállalkozó a közbeszerzési eljárásban az adott szervezettel vagy szakemberrel együtt felelt meg.

A Kbt. 138. § (3) bekezdése alapján Vállalkozó a szerződés megkötésének időpontjában, majd – a később bevont alvállalkozók tekintetében – a szerződés teljesítésének időtartama alatt köteles előzetesen a Megrendelőnek valamennyi olyan alvállalkozót bejelenteni, amely részt vesz a szerződés teljesítésében, és – ha a megelőző közbeszerzési eljárásban az adott alvállalkozót még nem nevezte meg – a bejelentéssel együtt nyilatkozni vagy az érintett alvállalkozó nyilatkozatát benyújtani arról is, hogy az általa igénybe venni kívánt alvállalkozó nem áll a megelőző közbeszerzési eljárásban előírt kizáró okok hatálya alatt.

A Kbt. 138. § (4) bekezdése alapján Az eljárás során a Vállalkozó által bemutatott valamely szervezet vagy szakember bevonásától nem lehet eltekinteni olyan esetben, ha az érintett szerződés sajátos tulajdonságait figyelembe véve az adott személy (szervezet) igénybevétele a közbeszerzési eljárásban az ajánlatok értékelésekor meghatározó körülménynek minősült. Ilyen esetben csak a jogutódlás olyan eseteiben változhat a bevont szervezet, ha az új szervezet az értékeléskor figyelembe vett minden releváns körülmény – különös tekintettel a Kbt. 76. § (3) bekezdés *b)* pontja szerinti esetben az értékelt személyi állomány – tekintetében az eljárásban bemutatott szervezet jogutódjának tekinthető. Az értékeléskor meghatározó szakember személye csak a Megrendelő hozzájárulásával és abban az esetben változhat, ha az értékeléskor figyelembe vett minden releváns körülmény tekintetében az értékelttel egyenértékű szakember kerül bemutatásra.

Vállalkozó a jogosan igénybe vett alvállalkozó(k) illetve közreműködő(k) magatartásáért úgy felel, mintha maga járt volna el. Az alvállalkozó(k) illetve közreműködő(k) jogosulatlan igénybevétele esetén Vállalkozó felelős mindazokért a károkért is, amelyek igénybevételük nélkül nem következtek volna be.

Vállalkozó köteles olyan alvállalkozói illetve közreműködői szerződés(eke)t kötni, hogy a jelen szerződésből fakadó jogok és kötelezettségek e személyekkel szemben is maradéktalanul érvényesíthetőek legyenek.

3.12. A külföldi adóilletőségű Vállalkozó köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a Vállalkozóra vonatkozó adatokat az országok közötti jogsegély igénybevétele nélkül.

**4. A Megrendelő jogai és kötelezettségei**

4.1. A Megrendelő köteles minden a szerződésszerű teljesítéshez szükséges tényt, adatot, dokumentumot a Vállalkozó részére a megfelelő időben közölni, úgy hogy az ne veszélyeztesse a Vállalkozó által a szerződésben vállaltak határidőben való maradéktalan teljesítését.

4.2. A Megrendelő köteles a Vállalkozót minden olyan körülményről haladéktalanul tájékoztatni, mely a szerződésszerű teljesítést akadályozhatja vagy veszélyeztetheti. Az értesítés elmulasztásából eredő károk a Megrendelőt terhelik.

4.3. A Megrendelő köteles a szerződésszerű teljesítés keretében teljesített szolgáltatást átvenni. Amennyiben a Megrendelő a teljesítést hibásnak vagy késedelmesnek minősíti, köteles Vállalkozót erről az átvételt követő 6 munkanapon belül értesíteni.

4.5. A Megrendelő jogosult a szerződésszerű teljesítést bármikor, előzetes értesítés nélkül ellenőrizni.

4.6. A nyomdailag kivitelezett kiadványok, termékek oldalain belüli, illetve a példányszámokon belüli színeltérések és egyéb minőségi hibák megállapítására és az egész gyártási folyamat felügyeletére, a szerződés teljesítésének minősítésére a Megrendelő szakértőt bízhat meg, akinek személyét a Vállalkozó köteles elfogadni. A Megrendelő szakértője által elfogadhatatlannak tartott mértékű színeltérés és egyéb minőségi hibák esetén a Megrendelő igényt tarthat a kiadvány újbóli kivitelezésére és a vonatkozó kötbérre is.

**5. A szerződés teljesítésének ellenértéke, fizetési feltételek**

5.1. Felek a vállalkozói díj részletezését (egységárak) a jelen szerződés 2. sz. mellékletében határozták meg. Felek rögzítik, hogy a szerződés hatálya alatt a megrendelések összértéke nem haladhatja meg a nettó 256.968.504,- Ft +ÁFA keretösszeget.

Felek rögzítik, hogy az ellenérték a teljesítéssel kapcsolatos valamennyi költséget, díjat, illetéket, készkiadást tartalmazza, ide értve a szerződés teljesítése során Vállalkozó tevékenysége nyomán keletkező esetleges dokumentáció, mint szerzői műre vonatkozó felhasználási jog átruházásának ellenértékét (jogdíj), a termékdíjat, csomagolási és szállítási költséget is, így Vállalkozó a teljesítés vonatkozásában egyéb jogcímen ellenérték iránti igényt nem érvényesíthet, az ártáblázatban megjelölt összegeken felül többletköltséget semmilyen jogcímen nem érvényesíthet.

5.2. A szerződés jellegéhez igazodóan előleg folyósítására, illetve előleg számla kiállítására nincs lehetőség.

5.3. Az ellenérték megfizetésére eseti megrendelésenként kerül sor az adott megrendelés tárgyát képező szerződésszerűen teljesített nyomdai termékek után az ártáblázatban foglalt egységárak alapján.

A számla megfizetésének feltétele a számla eredeti példányának Megrendelő általi kézhezvétele. Vállalkozó a számláihoz köteles mellékelni a Megrendelő vonatkozó teljesítésigazolásának másolatát is. A vonatkozó számlán fel kell tüntetni a jelen szerződés fejlécében szereplő szerződésszámot és a pályázat azonosítószámát.

A jelen szerződésben rögzített szabályoknak, illetve a vonatkozó jogszabályoknak nem megfelelően benyújtott számlát a Megrendelő jogosult visszaküldeni a Vállalkozónak, mely Vállalkozó késedelmi kamat követelését kizárja.

A teljesítés igazolására a Kbt. 135. § (1) bekezdésében foglalt rendelkezések az irányadók.

5.4. Megrendelő a teljesítésigazolás alapján kiállított számlák kifizetésére olyképpen köteles, hogy Megrendelő az átutalást a Vállalkozó ………… pénzintézetnél vezetett …. számú számláira a Kbt. 135. § (5) és (6) bekezdései alapján a Ptk. 6:130. § (1)-(2) bekezdése szerinti 30 napon belül teljesíti.

Az elszámolás és kifizetés pénzneme: HUF.

Felek az általános forgalmi adót a mindenkor hatályos ÁFA törvény szerint fizetik meg.

Megrendelő nyilatkozik, hogy a finanszírozás utófinanszírozással történik, tehát Vállalkozó által kiállított számlák ellenértékét Megrendelő utalja Vállalkozó részére.

5.5. A fizetésre egyebekben irányadó az Art. 36/A. §-a.

5.6.Vállalkozó köteles az elkészített kiadványokat, termékeket a Megrendelő által megadott címre leszállítani, és a szállítást igazoló Megrendelő által aláírt szállítólevél másolati példányát a szállítás helyén leadni.

5.7. A Kbt. 136. § (1) bekezdése értelmében a Vállalkozó nem fizethet, illetve számolhat el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)–kb) alpontja szerinti feltételeknek nem megfelelő társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak. Vállalkozó a szerződés teljesítésének teljes időtartama alatt köteles tulajdonosi szerkezetét a Megrendelő számára megismerhetővé tenni és a Kbt. 143. § (3) bekezdése szerinti ügyletekről a Megrendelőt haladéktalanul értesíteni.

5.8. Megrendelő a vételár késedelmes fizetése esetén az elmaradt vételár, vagy annak részlete alapján számított, a Polgári Törvénykönyvről szóló 2013. évi V. törvényben (a továbbiakban: Ptk.) rögzített késedelmi kamatot köteles fizetni a Vállalkozó részére. Megrendelő a jelen pont alkalmazása esetén a késedelmi kamaton felül köteles a Vállalkozónak a követelése behajtásával kapcsolatos költségei fedezésére 40 (negyven) eurónak a Magyar Nemzeti Bank késedelmi kamatfizetési kötelezettség kezdőnapján érvényes hivatalos deviza-középárfolyama alapján meghatározott forintösszeget megfizetni. E kötelezettség teljesítése nem mentesít a késedelem egyéb jogkövetkezményei alól; a kártérítésbe azonban a behajtási költségátalány összege beszámít.

**6. Szerződést biztosító mellékkötelezettségek**

6.1.Vállalkozó kötbérfizetési kötelezettséggel tartozik, ha olyan okból, amelyért felelős:

* késedelmesen teljesít;
* a teljesítés felróható magatartása (mulasztása) miatt meghiúsul (nem teljesítés).

6.2.Kötbér a Polgári Törvénykönyvről szóló 2013. évi V. törvény (a továbbiakban: Ptk.) 6:186. § (1) bekezdésének megfelelően akkor fizetendő, ha a kötelezett felelős a szerződésszegésért.

6.3.Amennyiben Vállalkozó elmulasztja a szerződésben vállalt kötelezettségeinek teljesítését a vállalt ütemezéssel, illetve határidőn belül, a Megrendelő késedelmi kötbérre jogosult. A késedelmi kötbér alapja a késedelemmel érintett termék nettó ellenértéke, mértéke a késedelem minden naptári napja után napi 1% a kötbéralapra vetítetten, de összesen legfeljebb a késedelemmel érintett termékre eső vállalkozói díj 15 %-a.

A késedelmi kötbér a teljesítési határidő lejártát követő napon válik esedékessé.

6.4.Megrendelőnek jogában áll az esedékessé vált kötbért a vállalkozó díjba beszámítani a Kbt. 135. § (6) bekezdését figyelembe véve.

6.5. **Meghiúsulási kötbér a teljes Keretszerződés meghiúsulása okán**

Amennyiben a Keretszerződés olyan okból hiúsul meg, amelyért a Vállalkozó felelős (azaz ha Megrendelő a Vállalkozó szerződésszegő magatartása miatt az egész Keretszerződést felmondani kényszerül) Megrendelő meghiúsulási kötbérre jogosult. Vállalkozó a meghiúsult teljesítés esetén a meghiúsulási kötbér érvényesítését elfogadja.

A meghiúsulási kötbér összege: 50.000.000 Ft.

Vállalkozó a meghiúsulási kötbért Megrendelő felszólításától számított 15 naptári napon belül köteles megfizetni Megrendelő részére.

**Meghiúsulási kötbér valamely eseti megrendelés meghiúsulása okán**

Amennyiben valamely eseti megrendelés olyan okból hiúsul meg, amelyért Vállalkozó felelős, Megrendelő meghiúsulási kötbérre jogosult. A meghiúsulási kötbér mértéke az adott eseti megrendelés nettó értékének 30%-a. A meghiúsulási kötbér érvényesítése kizárja egy adott megrendelés keretében a meghiúsulást megelőzően felmerült késedelmi kötbér érvényesítését.

Amennyiben Vállalkozó Megrendelő kötbérigényét kifogásolja köteles a bejelentett kötbérigény kézhezvételét követő 2 munkanapon belül kifogását Megrendelővel közölni. Felek kifejezetten megállapodnak abban, hogy amennyiben Vállalkozó a fenti határidőt elmulasztja, az a Megrendelő kötbérigény elismerésének minősül.

6.6.Megrendelőnek jogában áll az esedékessé vált kötbért a vállalkozó díjba beszámítani a Kbt. 135. § (6) bekezdését figyelembe véve.

6.7.Vállalkozó mentesül a szerződésszegés következményei alól, ha bizonyítja, hogy kötelezettségeit vis maior miatt nem tudta teljesíteni. A Megrendelőt az akadály beálltáról és megszüntetéséről haladéktalanul, utólag is igazolható módon értesíteni kell.

6.8. A késedelmes teljesítés esetén a kötbér megfizetése a szerződésszerű teljesítés kötelezettsége alól nem mentesít; míg a szerződés egészének meghiúsulása esetén megfizetett kötbér a további teljesítés követelését kizárja.

6.9.A kötbér érvényesítése nem zárja ki a szerződést megszegő fél kártérítési felelősségét, melyért helytállni tartozik.

6.10. A szerződésszegéssel okozott károkért a Vállalkozó a kötbéren felül is kártérítési felelősséggel tartozik, feltéve, hogy Megrendelő kötbérigényét érvényesítette.

**7. A szerződés módosítása**

7.1. Felek megállapodnak abban, hogy jelen vállalkozási szerződést kizárólag írásban, közös megegyezéssel a Kbt. 141. §-ában foglaltaknak megfelelően módosíthatják.

7.2. Nem minősül szerződésmódosításnak a felek cégjegyzékben nyilvántartott adataiban, így különösen a székhelyében, képviselőiben, bankszámlaszámában bekövetkező változás, továbbá a szerződéskötés és teljesítés során eljáró szervezet és a kapcsolattartók adataiban bekövetkező változás. Az említett változásokról az érintett fél a másik felet – az eset körülményeitől függően – vagy előzetesen írásban 10 napos határidővel, vagy a változás bekövetkezését (bejegyzését) követő 10 napon belül köteles értesíteni.

**8. Szerződés megszűnése és megszüntetése**

8.1. A jelen Keretszerződés megszűnik az 1. pontban írt időtartam elteltével, továbbá akkor, ha a leadott eseti megrendelések értéke a nettó 256.968.504 Ft + ÁFA keretösszeget eléri.

8.2. A Kbt. 143. §-a alapján Megrendelő a szerződést felmondhatja, vagy – a Ptk.-ban foglaltak szerint – a szerződéstől elállhat, ha:

a) feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;

b) a Vállalkozó nem biztosítja a Kbt. 138. §-ban foglaltak betartását, vagy Vállalkozó személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy

c) az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.

8.3. Megrendelő köteles a szerződést felmondani, vagy – a Ptk.-ban foglaltak szerint – attól elállni, ha a szerződés megkötését követően jut tudomására, hogy a Vállalkozó tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

8.4. A Kbt. 143. § (3) bekezdésének értelmében a Megrendelő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon – ha

- a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés *k)*pont *kb)*alpontjában meghatározott feltétel;

- a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés *k)*pont *kb)*alpontjában meghatározott feltétel.

8.5. Felek jogosultak a jelen szerződést a jogsértő vagy mulasztó Félhez intézett egyoldalú írásbeli felmondással, azonnali hatállyal megszüntetni, a másik Fél súlyos vagy ismételt szerződésszegése esetén, amennyiben a jogsértő vagy mulasztó Fél a szerződésszegést az erre irányuló írásbeli felhívásban meghatározott ésszerű határidőn belül sem orvosolja. Felek a jelen pont szerinti felmondási jog gyakorlását megalapozó körülménynek tekintik különösen, de nem kizárólagosan az alábbi eseteket:

1. Vállalkozó ellen felszámolási vagy végelszámolási eljárás indul,
2. Vállalkozó méltányolható ok nélkül nem kezdi meg a szerződés teljesítését,
3. Vállalkozó a szerződés teljesítését méltányolható ok nélkül felfüggeszti és Megrendelő erre irányuló írásbeli felszólításának kézhezvételétől számított 10 (tíz) napon belül nem folytatja,
4. Vállalkozó 15 naptári napot elérő vagy meghaladó késedelembe esik,
5. Vállalkozó a jelen szerződés rendelkezéseivel ellentétesen von be alvállalkozót vagy közreműködőt a szerződés teljesítésébe,
6. Vállalkozó kötbérfizetési kötelezettségének nem tesz eleget,
7. Felek bármelyike megsérti titoktartási kötelezettségét,
8. Vállalkozó 5 eseti megrendelést hibásan teljesít
9. Vállalkozó 5 eseti megrendelés vonatkozásában meghiúsulási kötbérigénye keletkezik Megrendelőnek az eseti megrendelések kapcsán,
10. Vállalkozó 2 alkalmat elérően felszólítás ellenére ismételten nem tesz eleget együttműködési kötelezettségeinek,
11. amennyiben Vállalkozó szerződésszegésének jellege okán a jogviszony további fenntartása Megrendelőtől nem várható el ésszerűen
12. Megrendelő az esedékes díj megfizetésével 30 (harminc) napot meghaladó késedelembe esik.

**9.Felelősség**

* 1. Megrendelő felelősséget vállal az általa, valamint közreműködői által Vállalkozó, alvállalkozói és közreműködői rendelkezésére bocsátott információ teljességéért és helytálló voltáért, jogszabályoknak és az egyéb releváns hatósági előírásoknak való megfeleléséért.

9.2. Vállalkozó nem felel a késedelemért, amennyiben a felelősség alól kimenti magát, ugyancsak nem felelős bárminemű követelés, igény, veszteség vagy költség megtérítéséért, amely Megrendelő és a Vállalkozó, érdekkörén kívül eljáró harmadik személy között létrejött szerződés megszegéséből ered és Megrendelőt terhelheti.

* 1. Amennyiben a Felek bármelyike tőle független, felelősségi körén kívül eső rendkívüli és elháríthatatlan körülmények (például természeti katasztrófa, háború, blokád, export- és importtilalom, érdekszférán kívüli sztrájk) miatt a jelen szerződésből eredő kötelezettségének nem tud eleget tenni, úgy ezen körülmények fennállásának és következményei elhárításának ideje alatt mentesül a szerződésszegés jogkövetkezményei alól. Felek kötelesek a fenti körülményekről és azok várható időtartamáról a másik Felet haladéktalanul írásban tájékoztatni, az érintett hatóságoktól, kamaráktól és egyéb szervektől származó – rendelkezésre álló – hivatalos igazolások egyidejű csatolásával. Felek a tájékoztatás elmaradásából vagy késedelmes teljesítéséből eredő károkért felelnek. Amennyiben a fenti, előre nem látható körülmények fennállásának időtartama a 3 (három) hónapot meghaladja, bármely Fél jogosult a másik Félhez intézett egyoldalú, írásbeli nyilatkozatával – további hátrányos jogkövetkezmény nélkül – a jelen szerződést azonnali hatállyal felmondani.

1. **Titoktartás**
   1. Felek tudomásul veszik, hogy a jelen szerződés teljesítése során megismert, a másik Fél tevékenységéhez kapcsolódó minden olyan adat, tény, információ, stb. (a továbbiakban: adat) amelyek a Ptk. szerinti üzlet titok, illetve védett ismeret fogalmi körébe tartoznak – és amelyet jogszabály egyébként más titokfajtának nem minősít – a Felek üzleti titkát képezi.
   2. Felek ugyanakkor tudomásul veszik, hogy a jelen szerződés – a Kbt. szerinti esetleges korlátozásokkal – nyilvános, tartalma közérdekű adatnak minősül, így kiadása harmadik személy részére nem tagadható meg.
   3. Felek tudomásul veszik, hogy az Állami Számvevőszékről szóló 2011. évi LXVI. törvény 5. § (5) bekezdésében foglaltak alapján az Állami Számvevőszék ellenőrizheti az államháztartás alrendszereiből finanszírozott beszerzéseket és az államháztartás alrendszereihez tartozó vagyont érintő szerződéseket a Megrendelőnél, a Megrendelő nevében vagy képviseletében eljáró természetes személynél és jogi személynél, valamint azoknál a szerződő feleknél, akik, illetve amelyek a szerződés teljesítéséért felelősek, továbbá a szerződés teljesítésében közreműködőknél.
   4. Felek tudomásul veszik, hogy az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) 27. § (3) bekezdése értelmében közérdekből nyilvános adatként nem minősül üzleti titoknak a központi és a helyi önkormányzati költségvetés, illetve az európai uniós támogatás felhasználásával, költségvetést érintő juttatással, kedvezménnyel, az állami és önkormányzati vagyon kezelésével, birtoklásával, használatával, hasznosításával, az azzal való rendelkezéssel, annak megterhelésével, az ilyen vagyont érintő bármilyen jog megszerzésével kapcsolatos adat, valamint az az adat, amelynek megismerését vagy nyilvánosságra hozatalát külön törvény közérdekből elrendeli. A nyilvánosságra hozatal azonban nem eredményezheti az olyan adatokhoz – így különösen a védett ismerethez – való hozzáférést, amelyek megismerése az üzleti tevékenység végzése szempontjából aránytalan sérelmet okozna, feltéve hogy ez nem akadályozza meg a közérdekből nyilvános adat megismerésének lehetőségét.
   5. Felek tudomásul veszik, hogy az Infotv. 27. § (3a) bekezdése értelmében az a természetes személy, jogi személy vagy jogi személyiséggel nem rendelkező szervezet, aki vagy amely az államháztartás alrendszerébe tartozó valamely személlyel pénzügyi vagy üzleti kapcsolatot létesít, köteles e jogviszonnyal összefüggő és közérdekből nyilvános adatra vonatkozóan – erre irányuló igény esetén – bárki számára tájékoztatást adni. A tájékoztatási kötelezettség a közérdekből nyilvános adatok nyilvánosságra hozatalával vagy a korábban már elektronikus formában nyilvánosságra hozott adatot tartalmazó nyilvános forrás megjelölésével is teljesíthető.
   6. Felek titoktartási kötelezettsége a jelen szerződéssel létrehozott jogviszony megszűnését követően is időkorlátozás nélkül áll fenn, kivéve jogszabály ettől eltérő kötelező rendelkezése esetén. A jelen szerződésben szabályozott titoktartási szabályok megsértéséért – az egyéb jogi következményeken túl – Felek egymással szemben kártérítési felelősséggel tartoznak.

**11. Vegyes rendelkezések:**

11.1. Felek a jelen szerződésben foglalt kötelezettségek ellátása és teljesítése érdekében történő egymás közötti kapcsolattartásra az alábbi személyeket jelölik meg kapcsolattartóként:

- Megrendelő részéről kapcsolattartásra kijelölt személy:

kapcsolattartó neve: …

telefon: ….

e-mail: ….

- Megrendelő részéről kapcsolattartásra kijelölt személy:

kapcsolattartó neve:

cím:

telefon:

fax:

e-mail:

Felek kötelesek hivatalos értesítéseiket a fenti kapcsolattartó személyeknek a fenti elérhetőségi címekre írásban eljuttatni. A Felek kötelesek egymást haladéktalanul írásban értesíteni a kapcsolattartási adataikban bekövetkező változásokról. Az értesítés elmulasztásából eredő kárért a mulasztó Fél a felelős.

Minden, a jelen szerződésben előírt értesítést az alábbiak szerint kell közöltnek tekintetni:

1. kézbe és átvételi elismervény ellenében történő átadás esetén az átadás időpontjában;
2. ajánlott, tértivevényes küldeményként, illetve futárszolgálat útján történő kézbesítés esetén a kézbesítés időpontjában;
3. telefaxon, e-mail-en történő továbbítás esetén a telefax berendezés vagy az elektronikus levelezőrendszer által megjelölt sikeres elküldés időpontjában.

Felek kijelentik, hogy a jelen szerződés alkalmazásában a Ptk. 6:7. § (3) bekezdése szerinti írásbeli formának tekintik az elektronikus, e-mail útján történő kommunikációt is.

11.2. A Vállalkozó tudomásul veszi, hogy a Megrendelő az Áht. és a Kbt. vonatkozó rendelkezései alapján a szerződés adatait, illetve a szerződést nyilvánosságra hozza.

11.3. Az államháztartásról szóló 2011. évi CXCV. törvény (továbbiakban: Áht.) 41.§ (6) bekezdése, továbbá az államháztartásról szóló törvény végrehajtásáról szóló 368/2011. (XII. 31.) Korm. rendelet 50. § (1a) bekezdése alapján, és a nemzeti vagyonról szóló 2011. évi CXCVI. törvény 3.§ (1) bekezdés 1. pontjára figyelemmel a Vállalkozó jelen szerződés aláírásával nyilatkozik, hogy a jelen pontban megjelölt jogszabályhelyeket ismeri. Jelen szerződés aláírásával Vállalkozó nyilatkozik továbbá, hogy átlátható szervezetnek minősül. Vállalkozó tudomásul veszi, hogy Megrendelő nem köthet vele érvényesen visszterhes szerződést, illetve a létrejött ilyen szerződés alapján nem teljesíthet kifizetést, amennyiben Vállalkozó a nyilatkozata ellenére nem minősül átlátható szervezetnek.

Felek rögzítik, hogy a Megrendelő jelen pont szerinti feltétel ellenőrzése céljából, a jelen szerződésből eredő követelések elévüléséig az Áht. 55.§-ban foglaltak szerint jogosult a Vállalkozó átláthatóságával összefüggő, az Áht. 55.§-ban meghatározott adatokat kezelni. A Vállalkozó a jelen pont szerinti nyilatkozatban foglaltak változása esetén arról haladéktalanul köteles a Megrendelőt tájékoztatni. Valótlan tartalmú nyilatkozat alapján kötött jelen szerződést a Megrendelő azonnali hatállyal, erre való hivatkozással felmondja vagy – ha a jelen szerződés teljesítésére még nem került sor – a jelen szerződéstől eláll, amelyet a Vállalkozó tudomásul vesz. A felmondással (elállással) egyidejűleg a valótlan tartalmú nyilatkozatból esetlegesen keletkező és a Megrendelőt ért hátrányok, károk tekintetében Vállalkozó köteles helytállni.

11.4. Jelen Vállalkozási szerződésben nem szereplő kérdésekben a mindenkor hatályos magyar Polgári Törvénykönyv (Ptk.), valamint a Kbt. és a hozzá kapcsolódó végrehajtási rendeletek ide vonatkozó szabályai az irányadóak.

11.5. Felek törekednek arra, hogy a szerződéssel kapcsolatban közöttük felmerülő vitás kérdéseket vagy nézeteltéréseket elsősorban közvetlen tárgyalások útján rendezzék. Ha a tárgyalások kezdetétől számított ésszerű határidőn, de legkésőbb 60 (hatvan) belül a felek nem képesek békés úton megoldani a szerződés kapcsán jelentkező vitás kérdéseket, a jogviták eldöntésére a pertárgyértéktől függően az Egri Járásbíróság vagy az Egri Törvényszék kizárólagos illetékességét kötik ki.

11.6. Ha a jelen szerződés bármely rendelkezése a hatályos jogszabályok alapján semmisnek, vagy megtámadás folytán érvénytelennek bizonyulna, úgy az a szerződés többi részét nem érinti. Az érvénytelen rész helyébe automatikusan a hatályos jogszabályi rendelkezések lépnek, feltéve, hogy a Felek a szerződést az érvénytelen rész nélkül is megkötötték volna

11.7. Felek kijelentik, hogy a jelen szerződést aláíró képviselőik jogszerűen képviselik az adott szerződő felet, továbbá rendelkeznek a jelen szerződés aláírásához szükséges felhatalmazással, valamint az ügydöntő szerveik hozzájárulásával bírnak a jelen szerződés megkötéséhez.

11.8. Felek kijelentik továbbá, hogy csőd- és felszámolási eljárás alatt nem állnak, és a jelen szerződés érvényességéhez nem szükséges harmadik személy vagy hatóság hozzájárulása.

11.9. Jelen Szerződést a felek elolvasás és közös értelmezés után, mint ügyleti akaratukkal mindenben megegyezőt, jóváhagyólag írták alá.

Eger, 20… … … …, 20… … …

|  |  |
| --- | --- |
| ........................................................ | ....................................... |
| Eszterházy Károly Egyetem  Megrendelő   |  | | --- | | szakmai ellenjegyző:  Eger, 2017. év ………….. | | jogi ellenjegyző:  Eger, 2017. év ………….. | |  |   pénzügyi ellenjegyző:  Eger, 2017. év ………….. | …………….  Vállalkozó |

**Mellékletek:**

* + - 1. számú melléklet: Ajánlati dokumentáció, felhívás, (adott esetben) kiegészítő tájékoztatás (Fizikailag nem kerülnek csatolásra)
      2. számú melléklet: Nyertes ajánlat (Fizikailag nem kerülnek csatolásra)

3. számú melléklet: A szerződés teljesítésében részt Megrendelő alvállalkozók listája és nyilatkozat kizáró okokról Kbt. 138.§ (3) bekezdése alapján (Vállalkozó által csatolva adott esetben)

5. számú melléklet: Külföldi adóilletőségű Vállalkozó nyilatkozata (adott esetben)

6. számú melléklet: Eseti megrendelő mintája